CELEX: 32013D0307(01)
Language: bg
Date: 2013-03-06 00:00:00
Title: Решение на Комисията от 6 март 2013 година за изменение на Решение на Комисията от 6 октомври 2010 г. за създаване на експертна група по развитието на мисиите в рамките на Европейските спътникови навигационни системи „Консултативна група по развитието на мисиите“  текст от значение за ЕИП

7.3.2013   
            
            
               BG
            
            
               Официален вестник на Европейския съюз
            
            
               C 66/24
            
         РЕШЕНИЕ НА КОМИСИЯТА
   от 6 март 2013 година
   за изменение на Решение на Комисията от 6 октомври 2010 г. за създаване на експертна група по развитието на мисиите в рамките на Европейските спътникови навигационни системи „Консултативна група по развитието на мисиите“
   (текст от значение за ЕИП)
   2013/C 66/05
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:
   
               (1)
            
            
               С решението на Комисията от 6 октомври 2010 г. се създаде експертна група по развитието на мисиите в рамките на Европейските спътникови навигационни системи — „Консултативна група по развитието на мисиите“ (1) (наричана по-долу „групата“) — с цел да се предоставят на Комисията независими консултации относно EGNOS и по въпросите, свързани с развитието на мисиите по „Галилео“.
            
         
               (2)
            
            
               При създаването на групата Комисията реши, че тя следва да се състои от лица, назначени в лично качество.
            
         
               (3)
            
            
               Съгласно правилата на Комисията за експертните групи (2) членовете, назначени в лично качество, трябва да действат независимо и в полза на обществения интерес.
            
         
               (4)
            
            
               Някои от членовете на групата, назначени от Комисията (3), са служители или ръководители на частни дружества, които са пряко заинтересовани от работата на групата. Поради това такива служители и ръководители не могат да участват в лично качество; те могат да участват в работата на групата като представители на заинтересовани страни.
            
         
               (5)
            
            
               С оглед на горепосоченото членовете на групата следва да бъдат лица, назначени в лично качество, лица, назначени с цел да представляват споделен интерес на заинтересовани страни и организации. В съответствие с правилата на Комисията за експертните групи (4) понятието „организации“ се разбира в широкия смисъл и се отнася, inter alia, до дружества, асоциации, неправителствени организации, синдикати, агенции и органи на Съюза, както и международни организации.
            
         
               (6)
            
            
               Решението на Комисията от 6 октомври 2010 г. за създаване на експертна група по развитието на мисиите в рамките на Европейските спътникови навигационни системи („Консултативна група по развитието на мисиите“) следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   В член 4 от решението от 6 октомври 2010 г. за създаване на експертна група по развитието на мисиите в рамките на Европейските спътникови навигационни системи („Консултативна група по развитието на мисиите“), параграфи 2 и 3 се заменят със следното:
   
      „2.   Членовете на групата се назначават от Комисията измежду отговорили на поканата за представяне на кандидатури специалисти, компетентни в областите, посочени в член 2, и представители на организации, които имат трайна дейност в посочените области.
      3.   Членовете на групата са:
      
                  —
               
               
                  лица, назначени в лично качество,
               
            
                  —
               
               
                  лица, назначени да представляват споделен интерес на заинтересовани от спътниковата навигационна област страни; те не могат да представляват отделна заинтересована страна; или
               
            
                  —
               
               
                  организации в широкия смисъл, включително дружества, асоциации, неправителствени организации, синдикати, агенции и органи на Съюза, както и международни организации. Организациите определят свои представители.“
               
            
   Член 2
   Настоящото решение влиза в сила в деня след публикуването му в Официален вестник на Европейския съюз. Прилага се до 31 декември 2014 г.
   
      Съставено в Брюксел на 6 март 2013 година.
      
         
            За Комисията
         
         Antonio TAJANI
         
            Заместник-председател
         
      
   
   
      (1)  ОВ С 271, 7.10.2010 г., стр. 2.
   
      (2)  C(2010) 7649 окончателен, правило 9.
   
      (3)  C(2011) 3624 окончателен.
   
      (4)  C(2010) 7649 окончателен, правило 8.